དེ་ལྟ་བུའི་འབྲེལ་བར་སྐབས་ཤིག་ལ་དྲི་མས་གོས་དོན་ནི།རྒྱུ་རྐྱེན་མང་ཆེ་བ་སྡེ་དཔོན་གྱིས་ཕྱོགས་ནས་བྱུང་གིན་ཡོད།དཔེར་ན།དགོན་པར་གོད་ཆག་བྱུང་ནས་རོགས་རམ་གྱི་རེ་སྐུལ་ཞུས་ཀྱང་སྡེ་དཔོན་གྱི་ཁ་ཡ་མ་བྱས་པ།ཡང་ན་སྡེ་དཔོན་གྱིས་དགོན་པའི་རྒྱུ་ནོར་འཕྲོག་འདོད་ཀྱི་བློ་སྐྱེས་པ།དགོན་པ་གནས་པའི་རྒྱུ་ནི་བསམ་བློ་དང་དད་པའི་དབང་གིས་ཡིན་པ་ལས་དམག་དོན་སྟོབས་ཤུགས་མིན།གལ་ཏེ་འཇིག་རྟེན་པའི་གྲོང་སྡེ་དེས་ཆོས་ལུགས་ལ་ཡིད་ཆེས་དང་དད་པ་ཡལ་ཚེ།དྲག་ཤུགས་བཀོལ་ནས་སྐད་ཆ་བཤད་དུས།དགོན་པའི་ངོ་ཡ་མི་ཡོང་བ་ནི་རང་བཞིན་ཡིན།གལ་སྲིད་སྡེ་དཔོན་ནི་ཆོས་ལ་དད་པ་མེད་མཁན་ཞིག་ཡིན་པ་དང་།དགོན་པར་བཙན་འཛིན་དང་དགོན་པའི་རྒྱུ་ནོར་ཧམ་འཕྲོག་བྱས་པ་མ་ཟད་།ད་དུང་དགོན་པའི་བླ་མ་གྲྭ་བ་ཚོར་སྤྱི་ཚོགས་བཅོས་བསྒྱུར་བྱས་ན།དགོན་པ་དེ་འཇིག་རྒྱུ་ལས་གཞན་ཅི་ཡང་ལྷག་མེད།